CELEX: C2006/060/58
Language: sl
Date: 2006-03-11 00:00:00
Title: Zadeva C-39/06: Tožba Komisije Evropskih skupnosti proti Zvezni republiki Nemčiji, vložena  24. januarja 2006

11.3.2006   
            
            
               SL
            
            
               Uradni list Evropske unije
            
            
               C 60/30
            
         Tožba Komisije Evropskih skupnosti proti Zvezni republiki Nemčiji, vložena 24. januarja 2006
   (Zadeva C-39/06)
   (2006/C 60/58)
   Jezik postopka: nemščina
   Komisija Evropskih skupnosti, ki jo zastopata Kilian Gross in Tibor Scharf, zastopnika, z naslovom za vročanje v Luxembourgu, je 24. januarja 2006 na Sodišču Evropskih skupnosti vložila tožbo proti Zvezni republiki Nemčiji.
   Komisija Evropskih skupnosti Sodišču predlaga, naj:
   
               1.
            
            
               ugotovi, da je Zvezna republika Nemčija s tem, da ni sprejela vseh potrebnih ukrepov za povrnitev dodeljenih pomoči, kršila obveznosti iz člena 249 ES ter iz členov 1, 2 in 3 Odločbe Komisije v postopku o državni pomoči C-62/00 (ex NN 142/99) z dne 30. oktobra 2002 v obliki popravljene Odločbe z dne 13. maja 2003 (2003/643/ES) (1) o državni pomoči, ki jo je Nemčija dodelila Kahla Pozellan GmbH in Kahla/Thüringen Porzellan GmbH;
            
         
               2.
            
            
               toženi stranki naloži plačilo stroškov.
            
         Tožbeni razlogi in bistvene trditve
   Po mnenju Evropske Komisije zvezna vlada ni v zadostni meri prenesla Odločbe Komisije v postopku o državni pomoči C-62/00 (ex NN 142/99) z dne 30. oktobra 2002 v obliki popravljene Odločbe z dne 13. maja 2003 (2003/643/ES).
   Odločba je več pomoči, ki jih je Nemčija v letih od 1991 do 1993 dodelila Kahla Pozellan GmbH in v letih od 1993 do 1999 Kahla/Thüringen Porzellan GmbH, razglasila za nezdružljive s skupnim trgom. Obenem je odredila njihovo povrnitev, vključno z obrestmi.
   Okoliščina, da se Odločba 2003/643/ES izpodbija v okviru postopka T-20/03, naj ne bi bila pomembna za obveznost izvršitve Odločbe, ker naj vložitev tožbe ne bi imela odložilnega učinka.
   Ker naj Zvezna republika kljub več pisnim zahtevam Komisije še ne bi popolno prenesla Odločbe 2003/643/ES, je Komisija v skladu s členom 88(2), drugi pododstavek, Pogodbe ES vložila tožbo.
   
      (1)  UL L 227, str. 12.